Det anslås, at mere end 75.000 nordjyder over 50 år har knogleskørhed, men kun lidt over en fjerdedel af dem er diagnosticeret med sygdommen. 72 procent ved derfor ikke, at de er ramt af knogleskørhed. Osteoporoseforeningen vil med en ny oplysningskampagne gøre opmærksomhed på den usynlige folkesygdom over for danskerne og sundhedspersonalet, der hjælper dem. Tag en gratis test online Omkring halvdelen af de ramte har arvet sygdommen, mens andre rammes af eksempelvis vaner med usund kost, rygning og for meget alkohol eller en inaktiv livsstil. Derfor er det vigtigt, at man får taget hånd om problemet. Jo før, jo bedre ifølge landsformanden for Osteoporoseforeningen, Ulla Knappe. -	Knogleskørhed kostede i 2011 knap 12 mia. kroner for samfundet, og det er billigere at forebygge end at behandle. Det er derfor afgørende, at vi gør noget nu og får vendt udviklingen, siger hun. Derfor opfordrer foreningen til, at man lader sig teste online , for at finde ud af om der risiko for knogleskørhed.

Referat:
Omkring 54.000 nordjyder lider af knogleskørhed uden at vide, at de har sygdommen. Det viser tal fra Osteoporoseforeningen, som er udarbejdet på baggrund af data fra Danmarks Statistik og Sundhedsdatastyrelsen.